Thomas Jerome Welsh

**Thomas Jerome Welsh** (1921–2009) var en amerikansk katolsk biskop av Arlington og deretter av Allentown.
## Liv og virke
### Prest
Thomas Jerome Welsh, født inn i en irsk-katolsk familie med fem barn, begynte ved St. Charles Borromeo Seminary i Wynnewood i Montgomery County i Pennsylvania, i en alder av 15 år. Han ble ordinert til prest for erkebispedømmet Philadelphia den 30. mai 1946. Han tok doktorgrad i kanonisk rett fra Catholic University of America (CUA) i Washington D.C.. Han virket først som kapellan i Philadelphia og Doylestown. I 1949 ble han professor ved Southeast Catholic High School, senere kalt Saint John Neumann High School.

### Hjelpebiskop i Philadelphia
Den 18. februar 1970 utnevnte pave Paul VI ham til titulærbiskop av *Inis Cathaig* og hjelpebiskop i erkebispedømmet Philadelphia. Han ble ordinert til biskop av erkebiskopen av Philadelphia, kardinal John Joseph Krol, den 2. april samme år. Hans medvigslere var hjelpebiskopene av Philadelphia, Gerald Vincent McDevitt og John Joseph Graham.

### Første biskop av Arlington
I 1974 ble han utnevnt til den første biskop av bispedømmet Arlington i Virginia. 

Han grunnla seks nye menigheter og dediserte elleve nye kirker. Han etablerte Office of Migration and Refugee Services i 1975 og Family Life Bureau i 1977. Welsh lanserte også en bispedømmeavis, *The Arlington Catholic Herald*. Walsh var den grunnleggende president for Catholic Home Study Institute, som utviklet seg til å bli The Catholic Distance University. Antallet katolikker i Arlington økte fra 154.000 til 179.000 under hans tid.

I løpet av sin tid som grunnleggerbiskop av Arlington måtte han også håndtere spørsmål knyttet til *[[Equal Rights Amendment]]* (ERA), anti-atomvåpenbevegelsen og provosert abort. Han grunnla flere skoler. Mens andre katolske biskoper i USA i 1982 gikk mot atomvåpen og for nedrustning, fremholdt han abort som det alvorligste problemet og han oppfordret til bønn for fred.

### Andre biskop av Allentown
I 1983 utnevnte pave Johannes Paul II ham til den andre biskop av Allentown i Pennsylvania. Også her kjempet han for avskaffelse av abort og grunnla *Stand Up For Life*-bevegelsen. Han kjempet også for ungdoms- og barneopplæring. Han grunnla *Catholic Home Study Institute*.

I 1997 innvilget Johannes Paul II hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Joseph Krol (1910–1996) *1953 
* Biskop *Thomas Jerome Welsh* (1921–2009) *1970

## Referanser